b'\n_START_ARTICLE_\nUniversity of St Andrews\n_START_PARAGRAPH_\nUniversity of St. Andrews i St. Andrews, Fife er et skotsk universitet som ble grunnlagt mellom 1410 og 1413, og er s\xc3\xa5ledes Skottlands eldste universitet, og verdens tredje eldste engelskspr\xc3\xa5klige universitet etter  University of Oxford og University of Cambridge. Da tidspunktet for grunnleggelsen er noe usikkert, feirer Universitetet sitt 600-\xc3\xa5rsjubileum fra og med 2011 til og med 2013. _NEWLINE_Den norske oppdageren og Nobelprisvinneren Fridtjof Nansen var \xc2\xabRector of the University\xc2\xbb i perioden 1925\xe2\x80\x931928 og prins William studerte ved universitetet i perioden 2001\xe2\x80\x932005 der han m\xc3\xb8tte medstudenten Catherine, som han deretter giftet seg med._NEWLINE_Den norske spr\xc3\xa5kfilosofen Herman Cappelen underviser ved University of St. Andrews.\n_START_SECTION_\nRangeringer\n_START_PARAGRAPH_\nUniversity of St Andrews ble rangert som nummer 3 av 129 britiske universiteter p\xc3\xa5 Complete University Guides liste for 2017 og som nummer 3 av 119 britiske universiteter p\xc3\xa5 The Guardians 2016-liste.The Complete University Guide rangerte ogs\xc3\xa5 St Andrews som nummer 1 i Storbritannia for flere fag. Blant annet ble universitetets studier i International Relations k\xc3\xa5ret til beste statsvitenskapsgrad i UK og St Andrews var \xc3\xb8verst p\xc3\xa5 listen over beste Business & Management Studies. _NEWLINE_THE World University Rankings 2014-2015 plasserte universitetet som det 111. av de 500 beste universitetene i verden. I QS World University Rankings for 2014 rangerte universitetet som nummer 88 og i Academic Ranking of World Universities (Shanghai-rankingen) for 2014 p\xc3\xa5 plass 201-300 av verdens universiteter._NEWLINE_\xc2\xa0'